cyanic-selkie/wikianc huggingface dataset:
ריימונד ספרואנס
שנים ראשונות
לאחר תפקידים אלה למד ספרואנס בקולג' המלחמה הימי בניופורט, רוד איילנד, בקורס למפקדים בכירים. תפקידו הבא היה במשרד המודיעין הימי, ולאחר מכן שירת בסגן המפקד של אוניית המערכה מיסיסיפי. הוא שב לקולג' המלחמה הימי ב-1931 כחלק מצוות המדריכים, ושוב שירת בסגל הקולג' בין 1935 ל-1938. בין שני התפקידים הללו היה ספרואנס ראש המטה של מפקד שייטת משחתות. לאחר תפקידו השני בקולג', ב-1938, שב ספרואנס לאוניית המערכה "מיסיסיפי", הפעם כמפקדה. ב-1940 התמנה למפקד המחוז הימי העשירי, שמפקדתו הייתה בסאן חואן, בפוארטו ריקו, וביולי 1941 מונה למפקד חזית הים הקריבי, בנוסף לתפקידו כמפקד המחוז העשירי. ב-17 בספטמבר 1941 הועלה לדרגת אדמירל משנה ומונה למפקד שייטת הסיירות חמישית, שכללה ארבע סיירות כבדות וכמה אוניות סיוע. זה היה התפקיד שמילא עם כניסת ארצות הברית למלחמה, לאחר המתקפה על פרל הארבור ב-7 בדצמבר 1941.
מפקד הצי החמישי
תחושה זו הביאה לתיאורו של ספרואנס כ"אדמירל של אדמירלים".
מבצע כדור ברד
בפברואר 1944 פיקד ספרואנס על מבצע כדור ברד (Operation Hailstone) כנגד בסיס הצי הקיסרי היפני בלגונת טרוק. המבצע התרחש במקביל לקרב אניווטוק, בו נחתו בעלות הברית באטול אניווטוק שבאיי מרשל, כ-1,100 ק"מ ממערב לטרוק. מטרת מבצע "כדור ברד" הייתה למנוע מהיפנים אפשרות לסייע לכוחות באניווטוק, ולפגוע בצי שלהם בלגונת טרוק. המבצע היה מוצלח ובמהלכו הטביעו המטוסים האמריקניים 12 אוניות מלחמה ו- 32 אוניות סוחר יפניות והשמידו 249 מטוסים יפניים. במהלך המבצע תקפו מטוסים אמריקניים לראשונה במהלך הלילה, בהצלחה רבה. צי ארצות הברית איבד 32 מטוסים בלבד, וספג פגיעת טורפדו אחת בנושאת המטוסים אינטרפיד, שהותקפה על ידי מפציצים יפניים שהיו מצוידים במכ"ם. במהלך המבצע פיקד ספרואנס ישירות על אוניות מלחמה אמריקניות שהתנתקו מהכוח העיקרי כדי לרדוף אחרי אוניות יפניות שנמלטו מן האטול. למרות ההצלחה, עיקרו של הצי היפני עזב את המעגן בימים שלפני המתקפה ולא הושמד.
קרב ים הפיליפינים
הצי היפני ייעד למבצע למעשה את כל אוניות המלחמה השמישות שלו: תשע נושאות מטוסים, בהן שלוש נושאות מטוסים גדולות, ארבע נושאות קלות ושתיים שהוסבו מאוניות סוחר, ועליהן כ-430 מטוסים; חמש אוניות מערכה, ובהן אוניות המערכה הענקיות יאמטו ומוסאשי; 13 סיירות כבדות ו-6 סיירות קלות, 27 משחתות, 6 מיכליות ו-24 צוללות. מול הצי היפני עמד כוח המשימה 58, בפיקוד ספרואנס. בניגוד לקרב מידווי בו היו האמריקנים בנחיתות מספרית, בקרב זה הייתה התמונה הפוכה: לכוח משימה 58 היו שבע נושאות מטוסים גדולות ושמונה נושאות מטוסים קלות, ועליהן קרוב ל-900 מטוסי קרב, מפציצי צלילה ומפציצי טורפדו. את נושאות המטוסים ליוו שבע אוניות מערכה, שמונה סיירות כבדות ו-13 קלות, 62 משחתות ו-25 צוללות.
מאידך, הצי האמריקני השתפר מאוד מאז מידווי. רוב הטייסים היפנים הוותיקים והמנוסים נספו בקרבות הקודמים והוחלפו על ידי טייסים שזכו למעט מאוד שעות אימון, לעומת אימון מקיף בהרבה לו זכו טייסי צי ארצות הברית. אלו האחרונים הטיסו כעת מטוסי קרב חדשים יותר, שהשתוו ברמתם למטוסים היפניים ואף עלו עליהם. לאוניות האמריקניות היה מכ"ם, שאיפשר להם גילוי מוקדם של מטוסי האויב, וכקו הגנה אחרון הכניסו אוניות הצי לשימוש פגזי נ"מ בעלי מרעום קרבה, שאיפשר גרימת נזק למטוסים גם ללא פגיעה ישירה בהם.
אור סולומון
קריירת משחק
בעונת 2017/18 שיחק סולומון בהפועל באר שבע שם קלע כ-8 נקודות בכ-21 דקות וזכה עם הקבוצה באליפות הליגה הלאומית.
הוטיות ענק
מינים אלה שגשגו במשך תקופת הפליסטוקן והחלו לדעוך בסופה. לא ברור מדוע אך ייתכן מאוד שהדבר קשור להגעת הפלאו-אינדיאנים לאיים. האנשים צדו את המכרסמים לשם בשרם והרגו אותם עד האחרון.
ינה פויה
ביוגרפיה
פויה השלים את לימודיו בבודפשט בשנת 1898 וקיבל את תואר הדוקטור לרפואה. משנת 1905 הוא היה רופא ראשי בבית החולים מרגיט באובודה (כיום רובע 3 של בודפשט) ובשנת 1910 הפך למנתח ראשי של בית החולים סנט אישטוואן. הוא קיבל את תואר המומחה שלו ב-1909 והיה פרופסור באוניברסיטה משנת 1914. ב-11 בספטמבר 1913 נישא לליוויה בורבאש בבודפשט.
מלחמת מכמש
מלחמת מכמש, על פי המקרא, הייתה מלחמה שנערכה בין צבא ממלכת ישראל בראשותו של שאול המלך, לבין צבא פלשתים, והיא מתוארת בספר שמואל א', פרקים –. על פי המתואר, צבא ישראל, שבשורותיו היו מאות רגלים חמושים בחימוש מאולתר בלבד, ניצח את צבא פלשתים שמנה אלפי פרשים ורכב, מלבד הרגלים. הניצחון נזקף לזכותו של יהונתן בן שאול, שיצר אפקט בהלה בקרב הפלשתים.
יהונתן ויערת הדבש
שאול רצה להמשיך את המרדף גם בלילה, אולם כאשר ניסה לשאול על כך את האל באורים ובתומים, הוא לא נענה. הוא חשד שהסיבה לכך היא שמישהו אכל במהלך היום למרות השבועה. כדי לזהות את הפושע בוצעה הגרלה, שבה עלה יונתן בן שאול - ועל פי ההתחייבות בפני העם שהעולה בהגרלה יומת, רצה שאול להמית את יונתן. רק בדרישת העם בוטל המעשה.
תוצאות המלחמה
בעקבות המלחמה התבססה מלכותו של שאול בהר, והפלשתים נסוגו באופן מלא אל השפלה. למעשה, התבוסה הייתה מלאה והמצב נותר בעינו עד המלחמה כנגד הפלשתים בהר הגלבוע, שנערכה בסוף ימי שאול, ובה מצא את מותו.
מדרשת לינדנבאום
הקמת המדרשה
לצד המרכז בירושלים למדרשה שתי שלוחות: "מתת כרמיאל" בכרמיאל שהוקמה ב-2014 ושלוחה בלוד שהוקמה ב-2017.
הדריך את מנוחתו
מקור הביטוי
מקור ההשראה לביטוי הוא בתנ"ך בפסוק (שופטים כ, מג). הפסוק מדבר על רדיפת בני בנימין וכותב: . הכוונה בפסוק, לפי הפרשנים וכך גם לפי הטעמים היא שכיתרו את בנימין וצעקו זה לזה רדפוהו, כשהשיגו את בנימין במקום מנוחתו צעקו שוב "רמסוהו". משמעות המילה "הדריכוהו", בפסוק, היא א"כ כפשוטה מלשון דריכה ורמיסה.
ג'ן סטרלינג
ג'ן סטרלינג (באנגלית:  Jan Sterling; 3 באפריל 1921 – 26 במרץ 2004) הייתה שחקנית קולנוע אמריקאית זוכת פרס גלובוס הזהב ומועמדת פרס אוסקר לשחקנית המשנה הטובה ביותר לשנת 1954 על תפקידה בסרט "הגבוהים והאדירים".
סמואל אל-מוגרבי
ביוגרפיה
קודם להתאסלמותו היה תלמידו של המלומד היהודי ברוך בן מלכה, שהתאסלם בסוף ימיו.
פנדנטיבה
פנדנטיבה היא צורה גאומטרית המופיעה בטכנולוגיית בנייה אשר פיתחו האדריכלים הביזנטים.
מרוצי אופנועי גרנד פרי
MotoGP
CRT החל מ-2012 הונהגה תת-קטגוריה חדשה בשם CRT המתחרה ביחד עם אופנועי MotoGP. על אופנועים אלו חלות רוב המגבלות של אופנועי MotoGP אך הם מיועדים לקבוצות עצמאיות המתחרות בעלויות נמוכות יותר מקבוצות היצרן. העלויות הנמוכות מושגות באמצעות חוק המחייב את קבוצות ה-CRT למכור לפחות ארבעה ממנועיהן ותיבת ההילוכים במחיר של 20,000 אירו. מגבלה זו היא המקור לשם CRT המוצמד לקבוצות אלו ב-MotoGP (השם CRT הוא ראשי תיבות של Claiming Rule Team).
היבטים כלכליים
ניתן להבחין בין קבוצות יצרן רשמיות שמנוהלות על ידי יצרן האופנועים לבין קבוצות פרטיות שמנוהלות באופן עצמאי ומתחרות עם אופנוע של יצרן שממנו הן מקבלות שרות בתשלום. בתווך ניתן למנות קבוצות לוויין חצי רשמיות שמאפשרות בין השאר קשר בין נותן חסות עשיר לקבוצה המעסיקה רוכבים הפופולריים בשוקי היעד של נותן החסות. תופעה נדירה יחסית כיום ונפוצה בהרבה בעבר, הייתה השתתפות של רוכבים פרטיים שהתחרו בתקציבים זעומים ואף הצליחו לעיתים להכות את הרוכבים הרשמיים. גם כיום הישגים כאלו הם אפשריים ומתרחשים מדי פעם. אולם זה נעשה קשה מכיוון שהיצרנים מעורבים מאוד בקבוצות המרוץ שלהם ואינם משחררים טכנולוגיות וחלקי אופנוע חדשים לקבוצות הפרטיות. בקבוצות הפרטיות מתחרים בדרך כלל עם דגמי אופנועים ששימשו בעונות קודמות את קבוצות היצרן.
החצר
החצר היא סדרת טלנובלה ישראלית על אודות חצר חסידית, ששודרה בערוץ התכלת בשנת 2003 ובשידורים חוזרים בערוץ 10 (2004–2005) ובערוץ 20 (2014, 2017).
חוק ההסמכה (שבת)
הדיון בכנסת
הצעת החוק אושרה בקריאה הראשונה ברוב של 25 מול 21, והועברה לוועדת החוקה, חוק ומשפט, אך הכנסת ה-11 התפזרה בטרם נשלם הליך החקיקה. הכנסת ה-12 החילה על הצעת החוק דין רציפות, וב-17 בדצמבר 1990 אושר החוק (שעבר בינתיים שינויי נוסח והפך לתיקון מס' 40 בפקודת העיריות) ברוב של 50 מול 44.
הוראות החוק
סעיף 249 לפקודת העיריות מפרט את סמכויותיה של העירייה. אחת הסמכויות מנויה בפסקה (20): "להסדיר פתיחתם וסגירתם של חנויות ובתי מלאכה, מסעדות, בתי קפה, בתי תה, בתי משקה, מזנונים, קנטינות ומוסדות אחרים כיוצא באלה, ושל בתי קולנוע, תיאטרונים ומקומות אחרים של עינוג ציבורי או של סוג פלוני מהם, ולפקח על פתיחתם וסגירתם, ולקבוע - בלי לפגוע בכללותה של הסמכות - שעות פתיחתם וסגירתם ביום פלוני; אלא שתקפה של פסקה זו היא בכפוף לכל פטור שהשר יורה עליו בצו".
התפתחויות לאחר חקיקת החוק
בעקבות החלטת סער חוקקה מועצת העירייה תיקון נוסף לחוק העזר העירוני, אשר קבע קריטריונים אחרים לפתיחת מרכולים וקיוסקים בשבת, והפחית את מספרם בעיר ל-165. שר הפנים סער נמנע מלפסול או לאשר את התיקון החדש לחוק העזר העירוני בשלהי כהונתו, וקבע באוקטובר 2014 שהתיקון יידון בידי מחליפו בתפקיד, ובינתיים יעוכבו פרסומו ברשומות וכניסתו לתוקף. כל אותה עת המשיכה עיריית תל אביב לאכוף את האיסור הישן על פתיחה בשבת של קיוסקים ומרכולים, והגישה בקשות לבית המשפט לסגור אותם בשבת. בנובמבר 2014 בית המשפט לעניינים מקומיים בתל אביב מחק בקשות אלו, בנימוק שהחלטת השר לא הייתה חוקית, ושלפיכך לא ניתן לאכוף את החוק הבלתי עדכני על פתיחה בשבת. בעקבות זאת הפחיתה העירייה את האכיפה נגד מרכולים וקיוסקים.
מפלגת פועלים סוציאליסטית עברית
מפלגת פועלים סוציאליסטית עברית (בר"ת: מפס"ע, לעיתים מפ"ס) הייתה מפלגת פועלים קומוניסטית ארץ ישראלית שפעלה בין השנים 1919–1921.
תוכנית ברקים
תוכנית ברקים-חומרים
הלימודים כללו בעבר 200.5 נקודות זכות, אשר מורכבות מקורסי ליבה של כל אחת מן המחלקות, קורסי בחירה במחלקות וקורסים כלליים. החניכים בתוכנית זו זוכים ללמוד קורסים ברמה הגבוהה ביותר הודות לחשיפה לשתי המחלקות.
טבעות שבתאי
טבעות שבתאי הן סדרה של טבעות פלנטריות מסביב לכוכב הלכת שבתאי. הן מכילות בעיקר קרח ואבק. גלילאו גליליי היה הראשון שצפה בטבעות בשנת 1610, אך עם הטכנולוגיה שהייתה ברשותו אז הוא הניח שאלו שני ירחים משני צידיו של כוכב הלכת. ב-1655 כריסטיאן הויגנס היה הראשון להציע שישנה טבעת הסובבת את שבתאי. במהלך השנים התגלו טבעות שונות ובשנת 2009 בזכות טלסקופ החלל שפיצר נצפתה טבעת שמינית הסובבת את שבתאי.
רווח קולומבו
רווח קולומבו נמצא באמצע טבעת C ומכיל את טבעת טיטאן הצרה והבהירה, נקרא גם טבעת קולומבו.
טבעת F
טבעת F היא מהטבעות החיצוניות של שבתאי. היא שוכנת מחוץ לשתי הטבעות הגדולות, כ-3,000 קילומטר מטבעת A. היא נצפתה ב-1979. היא מאוד צרה כך שרוחבה מגיע למספר מאות קילומטרים. היא מכילה בתוכה את המסלולים של הירחים פרומתאוס ופנדורה.
Cyberpunk: Edgerunners
אדג'ראנרים
פילאר (ピラル) מדובב על ידי וואטרו טאגקי (יפנית), איאן ג'יימס קורלט (אנגלית) הטכנאי ומומחה הטכנולוגיה (Techie) של הצוות, אחיה הגדול של רבקה.
מדע שימושי
פעילות של מדע שימושי נעשית בעיקרה באוניברסיטאות ובמכוני מחקר, כתוספת לפעילות המדע הטהור. יתרונו של העיסוק במדע שימושי על פני מדע טהור הוא בקלות היחסית של גיוס תקציבי מחקר מגופים חוץ-אוניברסיטאיים, כגון מערכת הביטחון ויצרני תרופות, המעריכים שיוכלו להפיק תועלת מהישגי המחקר במסגרת זו.
לואי פסטר אמר בהקשר זה: "אין קטגוריה של המדע הקרויה מדע שימושי; יש מדע וישנם היישומים שלו, הקשורים למדע כשם שהפירות קשורים לעץ שעליו צמחו".
גם ידע שהושג במסגרת מדע טהור עשוי להתגלות, ברבות השנים, כבעל היבטים מעשיים. דוגמאות אחדות לכך:
סקורג'ימה
ההתפרצות של 1914
ההתפרצות ב-1914 הייתה ההתפרצות הגעשית העזה ביותר ביפן במהלך המאה ה-20. זרמי לבה מלאו את המצר הימי בין האי שעליו שוכן ההר לבין האי קיושו, והאי הפך לחצי אי. קודם לכך, במהלך המאה ה-19, נרשמו שתי התפרצויות חלשות יחסית בלבד. ההתפרצות החלה ב-11 בינואר 1914. כמעט כל התושבים פינו את האי בימים שקדמו להתפרצות עקב כמה רעידות אדמה גדולות שהיוו סימני אזהרה מוקדמים להתפרצות קרבה. בתחילה הייתה ההתפרצות אלימה במיוחד וחוללה עמודי התפרצות וזרמים פירוקלסטיים, אך לאחר רעידת אדמה גדולה במיוחד שהתחוללה ב-13 בינואר 1914 ושבה נהרגו 35 אנשים השתנה אופי ההתפרצות ונפלטו מהלוע זרמי לבה נרחבים.
פובליוס קורנליוס סקיפיו אפריקנוס
בשל מיעוט המקורות הראשוניים ששרדו בידינו אודות סקיפיו, סבורים חוקרים אחדים, ובראשם באזיל הנרי לידל הארט, שגדולתו כמצביא לא זכתה להכרה הראויה, לאור העובדה שהוא מעולם לא הפסיד בקרב אותו ניהל, ואף הביס את המצביא המוכשר ביותר בתקופתו, חניבעל.
המערכה בהיספניה
סצנה זו נודעה בקרב אומנים שפעלו בתקופת הרנסאנס, שציירו תמונות רבות המפרטות את האיפוק הרב של סקיפיו אל מול יופייה של הבחורה, כמו בציורו הנודע של ניקולא פוסן.
היה זה ניצחון מרשים לרומאי הצעיר אל מול המצביא הקרתגי הוותיק, שהביא למותם של אביו ודודו, אולם סקיפיו לא הצליח למנוע את התקדמותו של עזרובעל עם עיקר צבאו צפונה. היסטוריונים רבים ביקרו את חוסר יכולתו של סקיפיו לרדוף אחר עזרובעל ולעצור אותו, שכן בהמשך חצה עזרובעל את האלפים ופלש לאיטליה, במטרה לתגבר את אחיו חניבעל. החרדה ברומא הייתה עצומה, אך בסופו של דבר לא הצליח עזרובעל לחבור לאחיו והובס בטרם עלה הדבר בידו בקרב מטאורוס, מול צבאם המאוחד של שני הקונסולים של אותה השנה, גאיוס קלאודיוס נרו ומרקוס ליוויוס סלינטור.
המערכה נגד חניבעל
קיימת מחלוקת היסטורית בנוגע להרכבו וגודלו של הצבא, שחניבעל החזיר עמו מאיטליה. חסידיו של חניבעל טוענים כי צבאו הורכב בעיקר מתושבים מקומיים מדרום-איטליה, שגויסו או התנדבו לצבאו של חניבעל, ושרוב הצבא המקורי איתו פלש לאיטליה (ובמיוחד הפרשים הנומידיים) חדל מלהתקיים במהלך המערכה הממושכת שהוא ניהל בחצי האי האיטלקי. תומכיו של סקיפיו טוענים כי מספר החיילים הוותיקים, שנותרו בצבאו של חניבעל, היה גדול יותר.
קרב זאמה
חניבעל ארגן את הרגלים שלו ב-3 קווים, בדומה למערך המקובל בצבא הרומאי. בקו הראשון הוצבו שכירי חרב מגאליה ומליגוריה וקלעים מהאיים הבלאריים, שגויסו על ידי אחיו מאגו (מאגו עצמו מת מפצעיו בדרכו לאפריקה). בקו השני הוצבו רגלים בעלי חימוש כבד יותר, רובם טירונים שגויסו מקרתגו ומלוב, ואילו בקו האחרון הוחזקו ותיקי המלחמה מאיטליה, שרידי צבאו המקורי של חניבעל. לא ברור מדוע בחר להיערך באופן הזה. ייתכן שחניבעל לא בטח בטירונים החדשים שגייס, והשתמש בהם רק כ-"בשר תותחים" עבור החיילים הוותיקים מאיטליה, אותם שמר רעננים לשלב המכריע.
נישואים וצאצאים
יחד עם אשתו אמיליה פאולה (שידועה גם כאמיליה טרטיה), ביתו של הקונסול לוקיוס אמיליוס פאולוס שנפל בקרב קאנאי ואחות לקונסול אחר, לוקיוס אמיליוס פאולוס מקדוניוס, היו לו חיי נישואים מאושרים ופוריים. אמיליה פאולה זכתה לעצמאות ועושר יוצאי דופן ביחס לאישה פטריקית נשואה, והייתה מודל לחיקוי חשוב לנשים רומאיות רבות. ביתה הצעירה קורנליה, אימו של גרקכוס, הייתה אף היא מודל לחיקוי לנשים אצילות רבות ברפובליקה הרומית המאוחרת, כולל כפי שטוענים, אימו של יוליוס קיסר.
קולנוע
בשנת 2000 בסרטו של רידלי סקוט "גלדיאטור", הוזכרו סקיפיו אפריקנוס וקרב זאמה בעת שחזור הקרב על ידי הגלדיאטורים שנלחמו בקולוסאום.
XSD
restriction
בדוגמה זו מקטינים את כמות המופעים של אלמנט languages יש למלא את כל האלמנטים שהיו בטיפוס אותו יורשים
קוסטה ריקה
דמוגרפיה
אוכלוסיית קוסטה ריקה מונה כ-5.1 מיליון תושבים (נכון ליולי 2020). שיעור תושביה הלבנים של קוסטה ריקה הוא בין הגבוהים ביותר באמריקה הלטינית, לצד צ'ילה. בקוסטה ריקה, כמו בכל מדינות אמריקה הלטינית, קבוצות של אינדיאנים ומסטיסוס - בני תערובת לבנים-אינדיאנים. אירופים או מסטיסוס מונים ביחד כ-94 אחוזים מן האוכלוסייה. שיעור הילידים נמוך במיוחד, פחות משני אחוז. כשלושה אחוזים מן התושבים הם שחורים, המרוכזים בחוף הקריבי. כאחוז אחד הם מהגרים ממוצא סיני. בתחילת המאה ה-21 נוספו לאוכלוסייה גם מהגרים מארצות הברית. קוסטה ריקה מהווה יעד להגירה: מאזן ההגירה הוא חיובי (0.87 מהגרים ל-1,000 תושבים, ב-2011), ובכך היא נבדלת משכנותיה במרכז-אמריקה ואמריקה הלטינית בכלל, שהן בעלות מאזן הגירה שלילי. אוכלוסיית קוסטה ריקה הנוכחית היא תוצאה של ערבוב בין האינדיאנים אשר מתגוררים במדינה, ספרדים, יהודים מומרים (ספרדים) ועבדים אפריקאים. במהלך השנים הגיעו גם מהגרים איטלקים, ג'מייקנים וסינים שהובאו לבנות את הרכבת אל האוקיינוס האטלנטי. כמו כן, חלה הגירה קטנה של יהודים אשכנזים מפולין, לאחר מלחמת העולם השנייה.
מאיר עזרי
ארגון יוצאי איראן בישראל
מר עזרי מוציא לאור את הירחון "כוכב המזרח החדש" אשר ממשיך את דרכו של העיתון בשנות החמישים ומטרתו להוות גורם המחבר את יוצאי איראן בתפוצות למה שקורה בישראל וליצור זיקה בין תורמים ועולים פוטנציאלים לבין המתרחש בישראל בתחומי החיים השונים. נוצר צורך דחוף לחידוש העיתון לאחר הפסקה של יותר מעשרים שנה ולהפיצו בקרב יוצאי פרס בעולם כדי ליצור הד ועניין למתרחש בארץ ולחזק את האהדה וההתעניינות במדינה. מאיר עזרי כעורך ראשי נותן במה ועידוד ליצירה מקורית של סופרים ומשוררים בשפה הפרסית בישראל ובקרב יהודי התפוצות ואף מסייע להוצאת יצירותיהם לאור.
סיוון מלכיאור
ביוגרפיה
בישראל הוא ניהל מערכת יחסים עם רו הרץ שהיה צעיר ממנו ב-13 שנים.
סלין רושק
ביוגרפיה
ב-2006 התמודדה בעונה הראשונה של הטופ מודל הבאה של גרמניה, שם היא נבחרה להשתתף בתוכנית מתוך 11,000 שניגשו למבחני הבד, היא פרשה מהתוכנית עקב כך שלטענתה הדוגמניות שם נחשפו לתנאים לא טובים.
תחת פצצות
עלילה
זיינה היא לבנונית אמידה החיה עם בעלה האדריכל ובנה בדובאי. הזוגיות שלהם על סף פירוק, ואת הקיץ הזה, בשנת 2006, היא שולחת את בנה קרים לאחותה מהא ללבנון. אבל אז מתחילה המלחמה. זיינה מחליטה לנסוע ללבנון כדי לקחת את בנה משם, אך היא מצליחה להגיע רק אחרי שהמלחמה מסתיימת. הסרט מתחיל עם כניסתה של זיינה ללבנון, בנמל בביירות. היא מיד מחפשת מונית שייקח אותה לדרום לבנון, אבל אף אחד לא מוכן להסתכן. לבסוף היא מוצאת את טוני, שמוכן לעשות את זה בעבור תשלום גדול מאוד. השניים שיבלו יחד את שארית הסרט, הם הפכים גמורים. היא אמידה, הוא עני, היא מוסלמית, הוא נוצרי, היא אישה, הוא גבר. בכל זאת השניים מתקרבים במהלך הסרט ונפתחים אחד לשני. הם חווים יחד את ההרס הנורא שהשאירו ההפצצות הישראליות.
נטע גנור
יצירותיה
גנור מסוגלת להזיז רק את אמת ידה השמאלית. המגבלה הפיזית הקשה שלה לא עצרה אותה מלצבור ידע וניסיון בתחומים יצירתיים ותעסוקתיים ולהגיע להישגים מרשימים.
ג'יין פונדה
רקע משפחתי
פונדה נולדה בניו יורק, לשחקן הנרי פונדה ולאשת החברה פרנסס פורד סימור. משפחתם נוצרית וממוצא אירופאי. סימור הייתה השנייה מבין חמש נשותיו של פונדה, שהיה בעלה השני. בשנת 1950, כאשר הייתה פונדה בת 12, התאבדה סימור בשל בעיות נפשיות.
שנות השישים
פונדה הופיעה הופעות בכורה בתיאטרון ובקולנוע בשנת 1960 ובמהלך שנות ה-60 שיחקה כשני סרטים לשנה, החל מן הסרט "סיפור בדים" שצולם בשנת 1960 בבימויו של ג'ושוע לוגאן, שבו גילמה תפקיד שאותו שיחקה על הבמה, של מעודדת המנסה לכבוש את ליבו של כדורסלן (שאותו גילם אנטוני פרקינס). בשנת 1962 זכתה בפרס גלובוס הזהב כאשר שיחקה פרוצה בסרט "Walk on the Wild Side”, והוכתרה לשחקנית המבטיחה של השנה.
ההתנגדות למלחמת וייטנאם
לאור פעילותה הרבה כנגד מלחמת וייטנאם הפכה פונדה להיות יעד של סוכנויות הביון בפרויקט מינרט.
חיים אישיים
בשנת 1965 נישאה פונדה לבמאי הצרפתי הפרובוקטיבי רוז'ה ואדים. ואדים, שהיה ידוע בנישואיו ובמערכות היחסים שלו עם שחקניותיו, שהפך לסמל מין, היה נשוי גם לבריז'יט בארדו וקיים מערכת יחסים עם קתרין דנב. מן הנישואים נולדה לפונדה בתה, ואנסה ואדים, בשנת 1968. על פי האוטוביוגרפיה שלה, כללו נישואיה לוואדים מין בשלישייה, לדרישתו של ואדים. בשנת 1973 באו נישואים אלו לקיצם, ופונדה נישאה לפעיל הפוליטי הליברלי טום היידן. נישואים אלו הביאו לעולם בן, השחקן טרוי גאריטי, ששם משפחתו כשם אמו של היידן. כן גידלה פונדה בת אומנה בשם מרי לואנה ויליאמס, בתם של זוג פעילים בפנתרים השחורים. פונדה והיידן התגרשו בשנת 1990. בשנת 1991 נישאה פונדה לאיל התקשורת טד טרנר. השניים התגרשו ב-2001.
המנזר המלכותי של סנטה מריה דה גואדלופה
המנזר המלכותי של סנטה מריה דה גואדלופה (ספרדית: Real Monasterio de Nuestra Señora de Guadalupe) הוא מתחם מנזרי השוכן ברשות המוניציפלית גואדלופה שבנפת קסרס, הנמצאת בקהילה האוטונומית הספרדית אקסטרמדורה. המנזר היה אחד מהחשובים ביותר בספרד במשך כארבע מאות שנים, ובשנת 1993 הוא הוכרז על ידי אונסק"ו כאתר מורשת עולמית.
פרת'
פֶּרְת' (באנגלית: Perth) היא עיר הבירה של מדינת אוסטרליה המערבית שבאוסטרליה. על פי מפקד האוכלוסין של אוסטרליה לשנת 2020, מונה אוכלוסיית העיר כ-2,125,114 תושבים, והיא העיר הרביעית בגודלה באוסטרליה.
תחבורה
בקרבת העיר פרת' שני שדות תעופה - שדה התעופה פרת' ושדה התעופה ג'אנדאקוט.
ראלב מג'אדלה
ביוגרפיה
מג'אדלה נכנס לכנסת בשנת 2004, עם התפטרותו של אברהם בורג. שנה מאוחר יותר התמנה ליו"ר ועדת הפנים והגנת הסביבה, תפקיד בו המשיך להחזיק בראשית כהונתה של הכנסת ה-17. בנוסף לתפקידו כיו"ר ועדת הפנים והגנת הסביבה, מג'אדלה היה חבר בוועדת העבודה, הרווחה והבריאות ובוועדת המדע והטכנולוגיה בעת כהונתו בכנסת ה-16, בוועדת העבודה, הרווחה והבריאות וועדת החינוך, התרבות והספורט בכנסת ה-17.
חיים אישיים
מג'אדלה נשוי להודא ואב לשתי בנות ושני בנים. בנו, מוחמד הוא איש תקשורת, פרשן בחברת החדשות ומנהל חטיבת החדשות של רדיו א-נאס. מתגורר בבאקה אל-גרביה.
אפיה (עיר)
תחבורה
נמל אפיה הוא הגדול והחשוב בנמלי סמואה. בסמואה אין רכבות, אולם רשת אוטובוסים היוצאת מהעיר מקיפה את כל האי. שדה התעופה הבינלאומי נמצא במערבה של העיר.
אוטונומיה בית ספרית
השוואות תוך-מדינתיות
מחקר אחר הראה כי בתי ספר ציבוריים רגילים שאימצו פרקטיקות מוצלחות מצ'רטר סקולס, כמו הגדלת זמן ההוראה, החלפת מורים ומנהלים במועמדים אפקטיביים יותר, מינון גבוה של עבודה בקבוצות קטנות, למידה על בסיס מדידה של הצלחת התלמידים וציפיות גבוהות מכל הגורמים במערכת, הגיעו לתוצאות דומות לאלה שהשיגו הצ'רטר סקולס.
הפריה מלאכותית
בבעלי חיים ובחקלאות המתועשת נהוגה הפריה מלאכותית באמצעות הזרעה מלאכותית.
חיל האוויר של אוזבקיסטן
היסטוריה
במרץ 1994, רוסיה חתמה על הסכם עם אוזבקיסטן בו הצהירה שתאמן את טייסי חיל האוויר. נכון לאותה השנה, 13 בסיסי חיל האוויר היו פעילים ברחבי אוזבקיסטן. תורת הלחימה של החיל אומצה מזו של חיל האוויר הסובייטי.
אלקסיס קולבי
עונות 1–2
בפרק סיום העונה הראשונה, "העדות", במהלכו בלייק קרינגטון עומד לדין בגין הריגתו של מאהבו, של בנו סטיבן, טד דינארד. כשנראה שבלייק יזוכה מההאשמות וישוחרר לחופשי, עדה מסתורית החובשת כובע רחב שוליים המסתיר את פניה מופיעה, ובלייק שואל בכעס את עורך דינו: "מה היא עושה כאן?" במקביל, בתו של בלייק, פאלון, מתנשפת בתדהמה: "אוי אלוהים, זו אמא שלי."
עונה 3
עם פתיחת העונה, אלקסיס וססיל נישאים על ערש דוויו של ססיל, שגובה ממנה הבטחה להשתמש ב"קולביקו" במטרה להביא להתמוטטותו הפיננסית של בלייק. לאחר שנכדם התינוק, ל. ב. קולבי (בנם של פאלון וג'ף קולבי) נחטף, אלקסיס ובלייק מתוודים בסוד אפל מעברם: בנם הבכור, אדם, נחטף כתינוק ומעולם לא הוחזר. כשהם טראומטיים מהאירוע, השניים החליטו להסתיר את קיומו של אדם מילדיהם הבאים, סטיבן ופאלון. בינתיים, בבילינגס, מונטנה, קשישה בשם קייט טורנס מתוודה בפני נכדה מייקל, אדם קרינגטון. חמוש בהוכחות, מייקל מגיע לדנוור ומתקבל בסופו של דבר כבן קרינגטון; אבל כמו אלקסיס, הוא מתגלה כאדם ערמומי, אנוכי, חמדן ושאפתן.
עונה 4
כשאלקסיס מגלה שפאלון התחילה לחקור את נסיבות מחלתו המסתורית של ג'ף, היא מזהירה את אדם שאם פאלון תגלה את האמת, הוא יהיה ברשות עצמו. בתגובה לאזהרתה, אדם מרמה את אלקסיס ונותן לה לחתום על מסמכים לפיהם היא הורתה לצבוע את המשרד בצבע הרעיל. במטרה ללמוד יותר על עברו של אדם, אלקסיס נוסעת למונטנה ולומדת מד"ר אדוארדס שאדם התנסה בסמים כנער וסבל מהתמוטטות פסיכוטית. בשלב זה, היא מתחילה לגלות סימפתיה רבה יותר כלפי אדם, מתוך אשמה על נטישת החיפושים אחריו בינקותו. מכיוון שהיא לא מעוניינת בכך שעובדת התמכרותו לסמים בעבר תתפרסם, אלכסיס לוקחת את האשמה על מעשיו ומוותרת על שליטתה ב"דנוור-קרינגטון".
עונה 6
בינתיים, לאחר גירושיה מדקס, אלקסיס מקווה להחזיר את בלייק לזרועותיה, אך כשהוא מסרב לנהל איתה רומן, היא מחליטה להרוס אותו אחת ולתמיד. על מנת ליישם את החלטתה, אלקסיס טסה לאוסטרליה ומעודדת את אחיו המנוכר של בלייק, בן, לחזור לדנוור ולתבוע את חלקו בעיזבונו של אביהם המנוח. על דוכן העדים בבית המשפט, אלקסיס מעידה עדות ובכך מסייעת לבן לקבל את השליטה על "דנוור-קרינגטון". ברצונו לנקום, בלייק ממשכן את ביתו בתקווה להשיג שליטה על "קולביקו", אך במקום זאת מאבד גם את הבית וגם את האחזקות ואת חוזי קידוח הנפט בים סין הדרומי. בסיום העונה, אלקסיס מודיעה לבלייק שהיא קנתה את ביתו. זועם, בלייק אוחז בגרונה של אלקסיס בכוונה לחנוק אותה.
ניקולט שרידן
מאוחר יותר, אמר פדוביץ' על אלקסיס בגילומה של שרידן, "ניקולט הייתה תוספת נהדרת. היא כוח מפלג, היא הדיווה ההיא." ב-25 בפברואר 2019, הודיעה רשת "The CW" כי שרידן תעזוב את הסדרה במטרה להתמקד ב"אחריות משפחתית אישית כלשהי." בהצהרה משלה, שרידן אמרה כי היא עוזבת במטרה לבלות יותר זמן עם אמה החולה סופנית בלוס אנג'לס. אלקסיס, בגילומה של שרידן, הופיעה לאחרונה בעונה השנייה בפרק 15, "אימהות מגוננת יתר על המידה".
דג זברה
התפתחות בלוטות המין
על פי מחקר העוסק בהתפתחות מורפולוגית של בלוטות המין בדגי זברה החל מהשבוע השני להתפתחותם ועד הגעתם לבגרות מינית, קיימות שלוש דרגות התפתחות שונות. בשבועיים הראשונים לאחר ההפריה כל הצאצאים הם בעלי בלוטות מין ראשוניות לא ממוינות, שאינן זכריות ואינן נקביות (indifferent gonads). בין השבוע הרביעי לחמישי, כל הצאצאים מציגים בלוטות מין נקביות (ovary-like gonads ). במהלך השבוע החמישי ועד הגעתם של הפרטים לבגרות (12 שבועות), חלה התמיינות של בלוטות מין נקביות לזכריות (בפרטים מסוימים) עד למצב של שוויון בין מספר הפרטים הנקביים לזכריים.
נחשים על המטוס
חברת ניו סינמה ליין (שהפיצה את הסרט) שילבה בקשות ודעות של הגולשים בהפקה. רוב הצילומים של הסרט נעשו בספטמבר 2005, אבל הציפייה לסרט הקרב גדלה לממדים לא צפויים, והאולפן הזמין חמישה ימים של צילומים נוספים כדי להעלות את דירוג האלימות והמין שבסרט (כך שהוא ייהפך לסרט למבוגרים בלבד), ולמרות זאת בצאתו לקולנוע היווה אכזבה גדולה ולא נחל הצלחה כמצופה.
היסטוריה והפקה
עם זאת, הטיוטה השלישית של דאלסנדרו לסרט "ארס" נדחתה על ידי 30 אולפנים בהוליווד בשנת 1995. הוא התלונן: "ההסתערות הגדולה שלי על הוליווד. והם הניחו את זה על המדף!". עם זאת, בשנת 1999, מפיק של ערוץ MTV / סרטי פרמאונט הראה עניין בתסריט, לפני שחברת ניו ליין סינמה התעניינה בו, ולקח את זכויות ההפקה.
פרסום לפני יציאת הסרט
ב-21 ביולי 2006 נערך דיון צוות בסן דייגו, קליפורניה, ובו הוצג קליפ של 10 דקות מהסרט לקהל של יותר מ-6,500 איש. בדיון נכחו השחקנים סמואל ל. ג'קסון וקנן תומפסון, המפיק דייוויד ר. אליס ומאמן הנחשים ג'ולס סילבסטר. לאחר מכן, הרשו למעריצים להציג שאלות לחברי הצוות.
תקציר העלילה
הארגזים נפתחים במהלך הטיסה, והנחשים יוצאים מתא המטען דרך פתחי גישה מתוכננים. נוסעים רבים, הטייס הראשי והסוכן סנדרס מוכשים למוות. הנוסעים השורדים נמלטים לקדמת המטוס ומקימים מחסום נגד הנחשים מהמזוודות ומהתיקים שלהם. למרות זאת, מרצדס (יחד עם מרי קייט) ומריה ובתה התינוקת איזבלה, נדחפו הצדה על ידי ההמון והן לכודות בחלקו האחורי של המטוס. צ'אן ליאונג מחלץ את מרצדס ואת מארי קייט. גרייס מצילה את איזבלה אבל היא מוכשת על ידי עכסן ארסי. הארבעה עוברים את המחסום ממזוודות ותיקים שנבנה מחדש. עם זאת, הנחשים מצליחים לעבור את המחסום בשל מערבולת שנגרמה מכך שטייס המשנה הוכש, והנוסעים השורדים נמלטים למחלקה הראשונה, בתקווה שיהיו יותר בטוחים שם. בעודם עושים את דרכם במעלה המדרגות, נחש פיתון בורמזי ענק נופל לתוך החדר מלוח התאורה שבו הסתתר ופונה לעבר פול ומרצדס. פול מנסה להסיח את הפיתון בכך שהוא זורק את הכלבה של מרצדס, מארי קייט לתוך הלסתות שלו. צעד זה מעניק רק הסחה זמנית, מפני שלאחריה גם פול נאכל על ידי הנחש. עגלת שירות מלא ה בנחשים מפילה את טיילר ואשלי והם מוכשים על ידם עשרות פעמים למוות.
בשלב זה הסוכן פלין וטרוי לוקחים את השליטה על ההגאים ומנחיתים את המטוס בהצלחה בשדה התעופה הבינלאומי של לוס אנג'לס. הדבר מתאפשר הודות למומחיות של טרוי שבאה מ-2,000 שעות טיסה במדמה טיסה של סוני פלייסטיישן 2. ברגע שהמטוס נוחת, הנוסעים יוצאים דרך מגלשות החירום. כשהסוכן פלין ושון יורדים מהמטוס, נחש אחרון נופל מהתקרה ומכיש את שון. פלין שולף את אקדחו ויורה בנחש, ושון מועד ונופל במורד המגלשה. חובשים קורעים את חולצתו של שון ומגלים אפוד מגן שנעוצים בו שני כדורים. בזמן שהנוסעים והצוות יורדים מהמטוס, הסוכן פלין אומר לקלייר שהוא יפצה אותה על ידי כך שהוא ייקח אותה לארוחת ערב רומנטית, וטיפני רושמת את מספר הטלפון שלה על ידו של שון. בסצנת הסיום של הסרט רואים את ג'ונס ופלין גולשים בים, ככל הנראה בבאלי.
פאדל אל-עזאווי
תרגומי יצירותיו לעברית
בשנת 2016 פורסם הספר בסוף כל המסעות, תרגום ראשון לעברית של מבחר משירתו, בהוצאת קשב לשירה.
פארן
היסטוריה
הגידול העיקרי במושב הוא פלפל מתוק - אדום, צהוב וכתום, אותו מייצאים לארצות הברית ולאירופה. במושב גם משקי פרחים ומשקי חלב.
תיירות
במושב פארן קיימים מספר אתרי אירוח המציעים לינה ברמות שונות, החל מחאן דרכים ועד לחדרי אירוח.
הוצאת אמנות
עד שנת 1942 הוציאה ההוצאה כ-500 ספרי קריאה. היא העסיקה מתרגמי בית שכללו את משה בן-אליעזר, יצחק ליב ברוך, שמעון הלקין, שלמה הרברג, מנחם זלמן וולפובסקי, יוסף ליכטנבום, יצחק למדן, אביגדור המאירי, אמיל פוירשטיין, יעקב פיכמן, ישורון קשת, מנחם קפליוק ויעקב שטיינברג.
י"פ חה"ן 802
מקום המדינה ועד מלחמת ששת הימים
ב-15 בדצמבר 1954 הופצה פקודת ארגון, ושם היחידה שונה ל- "י"פ חה"ן 802".
משנות האלפיים ועד היום
בתחילת הערב נשא אלוף פיקוד המרכז דאז רוני נומה דברי פתיחה, ובהמשך הערב הגיעו להקת פיקוד המרכז.
צבי הירש לוין
ביוגרפיה
נולד ברישא לרב אריה לייב רב המקום (לימים רבה של אמסטרדם), שהיה ממשפחת רבנים בגליציה, ולאמו מרים בתו של החכם צבי, ואחותו של רבי יעקב עמדן. אחיו היה רבי שאול מאמסטרדם מחבר "בנין אריאל".
יחסי החוץ של קוריאה הצפונית
אנגולה
לקוריאה הצפונית יש מערכת יחסים חזקה עם אנגולה מאז המאבק של אנגולה על עצמאותה. ההערכה היא כי היו 3,000 חיילים צפון קוריאנים ואלף יועצים צפון קוריאנים שהשתתפו במלחמת האזרחים באנגולה בשנות השבעים והשמונים, ובלחימה נגד דרום אפריקה של תקופת האפרטהייד. בשנת 2011, אנגולה רכשה ספינות סיור ימי צפון קוריאניות.
גינאה המשוונית
המנהיג הראשון של גינאה המשוונית, פרנסיסקו מסיאס נגמה, הקים קשרים הדוקים עם קוריאה הצפונית ב-1969. הקשר נמשך גם אחרי הפלתו. בשנת 2016, ביקר קים יונג-נאם, ראש ממשלת קוריאה הצפונית בגינאה המשוונית וקיים שיחות ידידותיות עם הנשיא תאודורו אוביאנג.
גמביה
לגמביה ולקוריאה הצפונית יש יחסים מאז 1973, עם שגרירויות בשתי המדינות שנפתחו שתיהן בשנת 1975. קוריאה הצפונית שלחה למדינה מדריכי קראטה, ונוצרו בין המדינות קשרים דו-צדדיים חזקים.
הודו
ב-2002 וב-2004 תרמה הודו 2000 טונות של דגנים כדי לסייע לקוריאה הצפונית בתקופת הרעב ההמוני בקוריאה הצפונית. ב-2010, הודו הגיבה לבקשת קוריאה הצפונית לסיוע במזון, ושלחה לרשותה 1,300 טונות של דגנים וחיטה בשווי של מיליון דולר באמצעות תוכנית המזון העולמית של האו"ם.
וייטנאם
סטודנטים מצפון וייטנאם החלו לנסוע לקוריאה הצפונית כדי ללמוד עוד בשנות ה-60, עוד לפני הקמתו הרשמי של המוסד לחינוך בשפה הקוריאנית בארצם.
לאוס
לאוס מחזיקה שגרירות בפיונגיאנג,. האידאולוגיה של לאוס די דומה לאידאולוגיה של קוריאה הצפונית. בחודש פברואר 2016 קים יונג צ'ול, ראש המודיעין הצפון קוריאני קיים ביקור רשמי עם בונהאנג וורצ'יט, נשיא לאוס.
מלטה
במהלך המלחמה הקרה, למלטה היו יחסים טובים עם קוריאה הצפונית. קים ג'ונג איל לפני שנהפך למנהיג קוריאה הצפונית בילה שנה שם כדי ללמוד אנגלית בשנת 1973. ראש ממשלת מלטה דום מינטוף נסע לפיונגיאנג לפגוש את המנהיג קים איל-סונג ב-1982. הם חתמו על הסכם צבאי סודי לפיו על קוריאה הצפונית לספק למלטה נשק, חיילים והדרכה צבאית. ב-1984 ניתקה מלטה את הקשרים עם קוריאה הדרומית.
סוריה
לסוריה ולקוריאה הצפונית היו יחסים הדוקים מאז סוף שנות השישים, כאשר קוריאה הצפונית סיפקה סיוע צבאי לסוריה במלחמותיה נגד ישראל. שתי המדינות מחזיקות בשגרירויות בבירות אחת של השנייה.
סרי לנקה
בשנת 1970 הוחלט להקים שגרירות צפון קוריאנית בקולומבו, סרי לנקה. זאת בזמן שבקוריאה הצפונית טיפחו הדיפלומטים של המדינה את הקשרים עם המפלגה הקומוניסטית של סרי לנקה בעלת האידאולוגיות המרקסיסטיות-לניניסטיות שהיו דומות לאידיאולגיות של קוריאה הצפונית. ב-1971, בעקבות התקוממות כושלת של המפלגה, השגרירות נסגרה.
צרפת
אין יחסים רשמיים בין צרפת לבין קוריאה הצפונית. צרפת היא אחת משתי החברות היחידות באיחוד האירופי שאין להן יחסים דיפלומטיים עם קוריאה הצפונית, כשהאחרת היא אסטוניה. אין שגרירות צרפתית בקוריאה הצפונית, וגם לא כל סוג אחר של ייצוג דיפלומטי צרפתי, בפיונגיאנג, וגם לא בשגרירות צפון קוריאנית בפריז, אם כי משרד דיפלומטי של קוריאה הצפונית ממוקם באזור ניי-סיר-סן הסמוך. עמדתה הרשמית של צרפת היא שתשקול את כינון היחסים הדיפלומטיים עם קוריאה הצפונית, אם וכאשר היא תנטוש את תוכנית הנשק הגרעיני שלה ותשפר את זכויות האדם שלה.
קובה
במהלך המלחמה הקרה, קוריאה הצפונית וקובה יצרו קשר של סולידריות על בסיס עמדותיהם המשותפות המתנגדות לכוח האמריקאי. ב-1968 הצהיר ראול קסטרו כי השקפותיהן של המדינות הן "זהות לחלוטין בכל". צ'ה גווארה, אז שר בממשלת קובה, ביקר בקוריאה הצפונית ב-1960 והצהיר על כך שקובה תלך בעקבותיה של קוריאה הצפונית. המנהיג הקובני פידל קסטרו ביקר במדינה ב-1986. קובה הייתה אחת המדינות המעטות שהפגינו סולידריות עם קוריאה הצפונית על ידי החרמת האולימפיאדה בסיאול ב-1988.
רצח העם של בני האיסק
בשנת 2001 האו"ם החל בהליכי חקירה של הפרות זכויות אדם בסומליה, על מנת לברר האם בוצעו פשעים נגד האנושות או רצח עם במהלך מלחמת האזרחים במדינה. מסקנות החקירה אישרו כי בוצע רצח עם בבני האיסק בסומליה. החוקר מטעם האו"ם, כריס מבורו, ציין בדו"ח כי:"בהתבסס על מכלול הראיות שנאספו בסומלילנד ובמקומות אחרים במהלך שליחותו של היועץ ואחריה, היועץ משוכנע שפשע רצח העם תוכנן ובוצע על ידי ממשלת סומליה נגד בני האיסק בצפון סומליה בין 1987 ל-1989."
יחסי החוץ של קוריאה הצפונית
רפובליקה מרכז אפריקאית
משנת 1969 קיימה קוריאה הצפונית מערכת יחסים הדוקה עם השליט הצבאי הוותיק של הרפובליקה המרכז-אפריקאית, ז'אן-בדל בוקאסה, אף שהיה אנטי-קומוניסטי. לאחר שהכריז על עצמו קיסר ב-1976, ביקורו הראשון של בוקסה מחוץ למדינתו היה בפיונגיאנג, וכשחזר לארצו בשנת 1978, חתם על הסכם שלום וידידות עם קים איל-סונג. גם לאחר שהופל בוקסה ב-1979, נמשכו יחסי הידידות. במרץ 1986 הוערך כי קוריאה הצפונית סיפקה 13 טכנאים לרפובליקה המרכז אפריקאית, לכאורה כדי למנוע השפעה דרום קוריאנית על המדינה.
משה בן-שבת אמזאלג
קורות חיים
משה בן-שבת אמזאלג נולד ב-4 באוקטובר 1892 בליסבון שבפורטוגל, בן למשפחה יהודית שהיגרה לשם כמה עשורים לפני כן ממרוקו והייתה ממחדשי היישוב היהודי במדינה. בילדותו למד בבתי הספר העירוניים בעיר, והצטיין בלימודיו בגימנסיה בליסבון. לאחר מכן למד באוניברסיטת ליסבון ובשנת 1921 השלים תואר ד"ר לכלכלה. הוא התקבל כפרופסור בפקולטה לכלכלה ופיננסים של האוניברסיטה הטכנית של ליסבון, בהמשך עמד בראש הפקולטה ובשנת 1956 מונה לרקטור האוניברסיטה. כמו כן הוא עמד מאחורי הקמת המכון למדעים גבוהים בליסבון ועמד בראשו.
אמזאלג כיהן כנשיא הקהילה היהודית בפורטוגל במשך 52 שנה, משנת 1926 עד פטירתו בשנת 1978, והיה מהדמויות היהודיות הבולטות בפורטוגל בעת החדשה. הוא היה ציוני נלהב עוד מצעירותו ותומך גדול של ישראל לאחר הקמת המדינה. בשנת 1912 אף הוציא לאור את התרגום הראשון לפורטוגזית של ספרו "מדינת היהודים" של הרצל. כמו כן הוא עסק בחקר היהדות ושימש כעורך הראשי של כתב העת הפורטוגזי הראשי ללימודים יהודיים (da Revista de Estudos Hebraicos). מעל דפיו פרסם עשרות מאמרים בנושאי היסטוריה, תרבות והגות יהודית, במיוחד על יהדות חצי האי האיברי בימי הביניים. פרסם גם מספר רב של ספרים בנושאים אלו וכן העלה מהאוב כתבי יד יהודים ועבריים מימי הביניים והוציא אותם לאור.
לקריאה נוספת
אברהם אלמליח, הפרופסור משה בן-שבת אמזלאג : חייו ופעלו הספרותי, הכלכלי, ההיסטורי והמדעי, ירושלים :דפוס אחוה, תשכ"ב.
מייק גודווין
דמות ב-The Difference Engine
הדמות "מייקל גודווין" בספר The Difference Engine מ-1990 מאת ברוס סטרלינג וויליאם גיבסון נקראה על שמו של גודווין כהוקרה על הסיוע הטכני שלו בקישור המחשבים. סיוע זה עזר להם לשתף פעולה מאוסטין וונקובר.
Volta
ביורק על Volta
על האלבום: "אבל עם האלבום הזה, זה היה שונה מפני שידעתי יותר מבחינה רגשית מה רציתי. ומפני שעשיתי שניים שלושה פרויקטים ברצף שהיו די רציניים, אולי פשוט הייתי צריכה להוציא את זה מהמערכת או משהו. אז כל מה שרציתי לעשות באלבום היה פשוט ליהנות ולעשות משהו שהוא מאוד עירני". (Pitchfork)
סן לואיס פוטוסי (מדינה)
בסן לואיס פוטוסי נמצאת מערת הסנוניות.
In a Foreign Town
בעיר זרה הוא אלבום משנת 1988 של היוצר הבריטי פיטר האמיל.
רשימת שירים
הוצאות מחודשות כוללות את "Smile" או ביצוע אינסטרומנטלי ל-Time to Burn
כוראל
לכוראלים יש מנגינות פשוטות וקלות לשירה. הם לרוב בעלי מילים מתחרזות וכתובים במבנה סטרופי (אותה מנגינה לכל הבתים). חלק מהכוראלים נכתבו על ידי מרטין לותר בעצמו (שקרא להם בפשטות "שירים"). כוראלים רבים מבוססים על מזמורים גרגוריאניים (כמו הכוראל Nun kommt der Heiden Heiland שביסס לותר על תפילה מן המאה ה-12, או O Welt, ich muß dich lassen המבוסס על שיר פופולרי של היינריך איזאק Innsbruck, ich muß dich lassen).
הכוראל המעובד לקולות או לכלים ביצירות מאוחרות יותר, מתאפיין בתנועה יחסית דומה במקצב בכל הקולות. לתופעה זו קוראים "הומוריטמוס" כאשר המשפטים יחסית קצרים בדרך כלל ובין המשפטים יש פרמטות ורווחים. האיסורים הקונטרפונקטיים על כתיבת מרווחים מקבילים וטיפול בדיסוננס תקפים וחמורים במיוחד בכוראל, שם כל תנועה אסורה תהיה מורגשת, בגלל האיטיות וההרכב הקטן. הקול הראשי בכוראלים הראשונים היה דווקא הטנור אך עם הזמן נדד תפקיד זה לסופרן כששאר הקולות משלימים מתחתיו את ההרמוניה. בתפילות בכנסייה נהוג לנגן את הכוראל בעיבודו ההרמוני בעוגב, בעוד הקהל שר את המנגינה העיקרית - הלותרנית, של הסופרן.
צ'יינה סאות'רן איירליינס
תולדות החברה
בקיץ 2019 פתחה בסיס פעילות שני בנמל התעופה הבינלאומי בייג'ינג דאשינג.
ג'וש הולווי
ג'וש לי הולווי (אנגלית: Josh Lee Holloway; נולד ב-20 ביולי 1969) הוא שחקן אמריקאי, אשר ידוע בעיקר בגילום הדמות ג'יימס "סוייר" פורד בסדרת הדרמה "אבודים" (2004–2010) ברשת ABC, ובשל גילום הדמות וויל באומן בסדרת המדע-בדיוני "קולוני" (2016–2018) ברשת USA.
Feelin' So Good
הרכב מוזיקלי
השיר הוא שיר מיד-טמפו היפ-הופ אשר נכתב על ידי קורי רוני לופז שון קומבס, סטיבן סטנדרט, ג'ורג לוגיוס, ביג פאן ופאט ג'ו והולחן על ידי סטיבן סטנדרט, ג'ורג לוגיוס ושון קומבס שגם הפיק את השיר. לופז הקליטה את חלקה בשיר בביתו של קומבס וגם באולפני סוני מיוזיק בניו יורק.
בשיר משתתפים גם הראפרים ביג פן ופאט ג'ו אשר שיתפו פעולה אחד עם השני לעיתים קרובות. את השיר ערך ג'ים ג'ניק ועל הערבול היה אחראי צ'ארלס אלכסנדר. מבחינה לירית השיר מתאר את לופז במצב רוח טוב מבלי ששום דבר יוריד אותה למטה.
הארמייה החמישית (ורמאכט)
הארמייה החמישית הייתה ארמייה גרמנית שפעלה במלחמת העולם השנייה.
איסורוקו יממוטו
רקע משפחתי
יממוטו נולד בשם איסורוקו טקאנו (Takano Isoroku 高野 五十六) בעיר נגאוקה שבמחוז ניאיגטה, בנו של סדיושי טקאנו, סמוראי ממחוז נגאוקה. משמעות השם "איסורוקו" היא "56" ביפנית עתיקה, והיא הצביעה על גילו של האב כשנולד איסורוקו.
שנות ה-20 וה-30
במהלך שנת 1938, החלו קצינים צעירים בצבא ובצי לדבר באופן גלוי כנגד יממוטו ואדמירלים אחרים, כגון מיטסוסאמה יונאי ושיגיושי אינואואה, בשל התנגדותם להסכם התלת-צדדי שלדבריהם נגד את האינטרסים היפניים. יממוטו עצמו קיבל תדיר מכתבי שטנה ואיומים מלאומנים יפניים. הצבא הקיסרי, שחשש מהתנגדותו הנחרצת של יממוטו להסכם התלת-צדדי, השתמש במשטרה צבאית על מנת להגן על יממוטו, אך למעשה מטרת השומרים הייתה לפקוח עין על יממוטו.
1941-1940
בינואר 1941 הציע יממוטו שינוי מרחיק לכת נוסף באסטרטגיית הצי הקיסרי. במשך עשורים, בהתאם לדוקטרינה של אלפרד תייר מהן, תכנן מטה הצי הקיסרי את תוכניות המלחמה שלו תוך התבססות על כלי שטח קלים, צוללות ויחידות אוויריות בבסיסים קרקעיים, שישחקו את הצי האמריקאי באוקיינוס השקט תוך כדי התקדמותו, עד לנקודה בה יפגוש בו הצי הקיסרי היפני, עם אוניות מערכה בקו הראשון, ל"קרב מכריע" בצפון ים הפיליפינים (בין איי ריוקיו לאיי מריאנה).
דצמבר 1941 עד מאי 1942
בשלב זה עלו מספר תוכניות להמשך הפעילות הצבאית היפנית, בהן פלישה מערבה לתוך הודו, המשך תנועה דרומה ופלישה לאוסטרליה, ואף התקדמות מזרחה אל עבר ארצות הברית. יממוטו היה שותף בדיונים אלה ועמדתו הייתה הפכפכה, בחלק מהתוכניות תמך ואת חלקן החליף בתוכניות אחרות בשל סיבות שונות. לבסוף החליט המטה הכללי הקיסרי על פלישה לבורמה בתקווה לחבור ללאומנים ההודים שמרדו כנגד השלטון הבריטי, ותקיפת גינאה החדשה ואיי שלמה שמטרתה להעמיד בסיכון את נתיבי הים בין אוסטרליה לארצות הברית. בשלב זה קרא יממוטו לעריכת קרב הכרעה מול הצי האמריקאי במזרח האוקיינוס השקט, אך קצינים שמרנים יותר במטה הכללי העדיפו להימנע מהסיכון.
סמפון
סִמְפּוֹן (ברבים: סמפּונות, מיוונית σίφων 'צינור' ; בלעז: Bronchus, ברבים Bronchi) הוא אחד משני צינורות דרכם עובר האוויר בין קנה הנשימה והריאות.
מלחמת הכדורגל
הרקע למלחמה
התסיסה הכללית במדינות הובילה לבסוף לעימות צבאי שהסיט את תשומת הלב של אזרחי שתי המדינות מענייניהם הפנימיים לעימות חיצוני, שישמור על רמת אימונים גבוהה של הצבא, ויוביל לחימוש מחודש של כל הכוחות הצבאיים (אחת מהמטרות של המשטרים הצבאיים בשתי המדינות).
אסלאמאבאד
היסטוריה
החל מעצמאותה של פקיסטן ועד שנת 1958, הייתה העיר קראצ'י, שבמחוז סינד בירת המדינה. בשל רצון למנוע ריכוז ההשקעות במדינה באזור אחד, ומתוך רצון לפתח את צפון המדינה הוחלט לבנות בירה חדשה. שיקולים נוספים בבחירתה של בירה חדשה היו שקראצ'י ליד הים, ולכן קל יותר לתקוף אותה מכיוון הים הערבי, וכי יש צורך לבנות בירה אשר תהיה נגישה לכל המדינה.
פרופסור זום
פרופסור זום (באנגלית: Professor Zoom) הוא דמות בדיונית של נבל-על מהמאה ה-25 המופיע בחוברות הקומיקס פלאש ביקום DC קומיקס. הדמות הופיעה לראשונה בחוברת Flash #139 מספטמבר 1963 ונוצרה על ידי הכותב ג'ון ברום והמאייר קרמיין אינפנטינו.
דמותו של פרופסור זום מדורגת במקום 31 ברשימת מאה נבלי-העל הגדולים של כל הזמנים, לפי אתר IGN. את דמותו של איאוברד ת'ון מגלמים השחקנים טום קוואנו ומאט לשטצ'ר בסדרת הטלוויזיה "הפלאש".
האדונית והרוכל
האדונית והרוכל הוא סיפור קצר עברי מאת ש"י עגנון. הסיפור מכיל רבדים רבים העוסקים בהתבוללות, ביחסי אהבה ואינטימיות שבין גבר לאשה, בפסיכולוגיה ובמאגיה. הוא נחשב ליצירת מופת, בין היתר בזכות ההרמזים הרבים שהוא מכיל לטקסטים שונים, והמבנה הייחודי שלו.
משמעות אלגורית
עגנון טוען שהמערכת בין יהודי הגולה לבין הגויים זהה. היהודים תלויים בטוב הלב השקרי של הגויים, הם הולכים אחריהם ועוזרים להם בתמורה למקום לינה ולאוכל, מבלי לראות את פניהם האמיתיות של הגויים.
סימפוניית החיים
הפקה
בסרט משתתפים גם גלן הדלי, ג'יי תומאס, אולימפיה דוקאקיס, ויליאם ה. מייסי, אלישיה וויט, טרנס הווארד, ג'ין לואיזה קלי וג'ואנה גליסון.
רומינה פאוור
רומינה פרנצ'סקה פאוור (באנגלית: Romina Francesca Power; נולדה ב-2 באוקטובר 1951 בארצות הברית) היא זמרת ושחקנית איטלקייה, ילידת ארצות הברית.
ביוגרפיה
בשנת 2021 לוהקה לתפקיד שטרם ידוע בסרטו של גיירמו דל טורו "סמטת הסיוטים".
מערת האיגרות
מערת האיגרות היא מערה בנחל חבר שבמדבר יהודה, שבה התגלו ממצאים חשובים מימי מרד בר כוכבא ובהם איגרות שכתב בר כוכבא לאנשי עין גדי.
החפירות במערה
החפירות במערה התחדשו בשנים 1999 ו-2000, עת ריצ'רד פרוינד, חוקר מאוניברסיטת הרטפורד בקונטיקט הוביל במקום חפירה באמצעים טכנולוגיים מתוחכמים. חפירה זו הייתה דלה יחסית בממצאים - הם כללו מטבעות, מסרק, פיסות נייר ובד.
אהרן אמר
אהרן אמר (נולד בינואר 1937) הוא כדורגלן עבר ישראלי ששיחק בעמדת החלוץ במכבי חיפה ובנבחרת ישראל בתחילת שנות השישים. אמר נחשב לאחד מגדולי השחקנים של המועדון ובכדורגל הישראלי בכלל. הוא היה למלך השערים הראשון שיצא ממכבי חיפה. בשנת 1961 נבחר על ידי קוראי העיתון מעריב ל-"שחקן הטוב ביותר השנה". בשנת 1988 הוכתר על ידי מכבי חיפה בתואר "גדול שחקני האגודה בכל הזמנים". הוא נחשב לכוכב הראשון ממוצא מרוקאי בליגה הישראלית.
קריירה
אמר חזר לשחק בליגה הלאומית בעונת 1964/1965, ובתחילת עונת 1966/1967 נפצע שוב באותה הרגל במהלך משחק נגד בני יהודה, הוא עבר שוב ניתוח וחזר לשחק באוגוסט 1967 במשחק מול קבוצת שמשון. אמר פרש מכדורגל בתחילת עונת 1967/1968, אחרי תשעה משחקים בעונה. בסך הכל הופיע ב-132 משחקי ליגה במכבי חיפה, בהם כבש 35 שערים. בנוסף רשם 14 הופעות בנבחרת ישראל. אחרי הפרישה המשיך בעבודתו כפועל בנמל חיפה, במהלך השבוע היה עובד בנמל ובשבתות מטפל באימו בקריות.
ולדיסלב סורקוב
ולדיסלב יורייביץ' סורקוב (ברוסית: Владисла́в Ю́рьевич Сурко́в; נולד ב-21 בספטמבר 1964 במחוז ליפצק) הוא איש עסקים ופוליטיקאי רוסי. הוא היה סגן ראש הסגל הנשיאותי הרוסי בשנים 1999 עד 2011, שנים שבמהלכן נתפס לעיתים קרובות כאידאולוג הראשי של הקרמלין שהציע ויישם את מושג הדמוקרטיה הריבונית ברוסיה. מדצמבר 2011 ועד מאי 2013 שימש סורקוב כסגן ראש ממשלת הפדרציה הרוסית. לאחר התפטרותו, סורקוב חזר ללשכת הנשיאות והפך ליועץ אישי של ולדימיר פוטין בנושא היחסים עם אבחזיה, דרום אוסטיה ואוקראינה. הוא פוטר לבסוף בצו הנשיא בפברואר 2020. סורקוב נתפס בעיני רבים כדמות מפתח בעלת כוח והשפעה רבה בממשלו של ולדימיר פוטין. על פי ה"מוסקבה טיימס", תפיסה זו אינה תלויה בתואר הרשמי שסורקוב החזיק בכל עת בממשלו של פוטין.
סגן ראש סגל הקרמלין, 1999–2011
לאחר קריירה קצרה כדירקטור ליחסי ציבור בתחנת הטלוויזיה הרוסית ORT מ-1998 עד 1999, סורקוב מונה לסגן ראש סגל הקרמלין בשנת 1999, תפקיד שהחזיק במשך למעלה מעשור.
במרץ 2004 מונה בנוסף כעוזרו של הנשיא, במקביל לתפקידו כסגן ראש הסגל הנשיאותי.
חיים אישיים
סורקוב התחתן פעמיים. נישואיו הראשונים, ליוליה פטרובנה וישנבסקאיה בשנת 1987, הסתיימו בגירושים בשנת 1996. בנישואיו השניים התחתן סורקוב עם נטליה דובוביצקאיה, מזכירתו בהיותו מנהל בבנק מנאטפ, בטקס אזרחי בשנת 1998. לסורקוב ארבעה ילדים: ארטיום (נולד ב־15 באוקטובר 1993), הילד הביולוגי של יוליה שאימץ במהלך נישואיו הראשונים; רומן (יליד 2002), מריה (ילידת 2004), וטימור (נולד בשנת 2010), ילדים ביולוגיים שלו ושל נטליה.
ברזיל במשחקים האולימפיים
אולימפיאדת סידני (2000)
רוברט שיידט, האלוף האולימפי בדגם לייזר הסתפק בפעם במקום השני, ואילו גראל ופריירה, האלופים היוצאים בדגם סטאר, זכו במדליית הארד. שני ג'ודוקאים, טיאגו קמילו וקרלוס הורונטו זכו במדליות כסף, ובמדליית הכסף השישית זכתה רביעיית השליחים ב-100X4 מטרים, שגם קבעה שיא לאומי חדש במירוץ הגמר, 37.90 שניות. מקבילתה בבריכת השחייה במשחה ל-100X4 מטרים בסגנון חופשי זכתה במדליית ארד.
אולימפיאדת לונדון (2012)
נבחרת הנשים בכדורעף זכתה במדליית זהב שנייה ברציפות, גם הפעם לאחר ניצחון על ארצות הברית. נבחרת הגברים שוב זכתה במדליית כסף, לאחר שהפסידה לנבחרת רוסיה. נבחרת הגברים בכדורגל, בשורותיה שיחקו בין היתר ניימאר, פאטו, רפאל פריירה דה סילבה, טיאגו סילבה ומרסלו, זכתה אף היא במדליית כסף, לאחר שגברה בחצי הגמר על נבחרת קוריאה הדרומית, והפסידה במשחק הגמר לנבחרת מקסיקו. לאנדרו דמיאו הבקיע שישה שערים לזכות הנבחרת, והיה למלך השערים של הטורניר. נבחרת הנשים הודחה ברבע הגמר בידי נבחרת יפן. גם נבחרת הנשים בכדוריד הודחה ברבע הגמר, בידי נבחרת נורווגיה.
אולימפיאדת ריו דה ז'ניירו (2016)
בשחייה זכתה רק ברזילאית אחת במדליה אולימפית, פוליאנה אוקימוטו שזכתה במדליית ארד במשחה ל-10 ק"מ במים פתוחים. בבריכת השחייה העפילו חמישה שחיינים ברזילאים למשחי גמר: ז'ואאו גומש ז'וניור (מקום חמישי ב-100 מטר חזה), ברונו פרטוס (מקום שישי ב-50 מטר חופשי), טיאגו פריירה (מקום שביעי ב-200 מטר מעורב אישי), פליפה פרנסה סילבה (מקום שביעי ב-100 מטר חזה) ומרסלו קייריגיני (מקום שמיני ב-100 מטר חופשי). שתיים מנבחרות השליחים העפילו אף הן למשחי הגמר. במשחה ל-100X4 מטר חופשי סיימה הנבחרת במקום החמישי ובמשחה ל-100X4 מטר מעורב במקום השישי. השחיינית הברזילאית היחידה שהעפילה למשחה גמר הייתה אטיינה מדיירוס, שסיימה במקום השמיני במשחה ל-50 מטר חופשי.
שלמה אברמוביץ'
הסרט התיעודי על חבורת בורשצ'וב
במהלך כתיבת ספרו "רומיאו ונוסיה" – אהבתם והתאבדותם של הפרטיזנים יהושוע צוקר ונוסיה צימט, הופק סרט התעודה הייחודי 'תמונה דור 3', (מפיק: עמי גלאם, בימוי: עמליה מרגולין. תסריט ותחקיר: שלמה אברמוביץ') שעסק בחבורת בורשצ'וב. הסרט שהוקרן ב'הוט' ובערוץ 2 הוא מחקר שואה ראשון מסוגו בעולם, שצלל אל תקופת השואה באמצעות סטטוס שהעלה אברמוביץ' לפייסבוק ואשר חשף תעלומה היסטורית, על פרטיזנים שהתאבדו קולקטיבית למען הצלת יהודי העיירה שהסתתרו ביער.
פיליים
המשותף למינים ששרדו הוא זוג החטים הבולטים משני צידי הפה (למעט נקבת הפיל האסייתי). החטים המשמשים להפקת שנהב הם גורם מרכזי בציד פילים על ידי האדם. פגיעה במרחבי המחיה וציד צמצמו את אוכלוסיית הפילים הקיימת היום באפריקה מכמה מיליונים למאות אלפים בודדים. הפילים כיום הם מין מוגן, ובארצות שונות קיימות מגבלות על ציד, על ניצול ביתי ועל סחר במוצרים שמוצאם מן הפיל, בעיקר הסחר בשנהב.
חדק הפיל
המאפיין הבולט ביותר של הפיל הוא החדק, שהוא התארכות של האף והשפה העליונה. לחדק מספר שימושים:
הפיל והאדם
הפיל האסייתי אינו מצוי בסכנה קיומית אולם היערות והחורשים, סביבתו הטבעית, נעלמים במהירות בעקבות פלישת האדם, והפיל המאולף הורס למעשה את ביתו בעל כורחו כאשר הוא משמש כלי עיקרי בתעשיית העץ. עם התפתחות התעופה והתיירות, נועד לפיל גם תפקיד חדש-ישן: במקום לשאת על גבו צבאות של חיילים, נושא הוא כיום צבאות של תיירים, ורכיבה על גבי פילים הפכה למקור פרנסה לתושבי מזרח אסיה.
פילים בתאילנד
הפיל הוא דמות חשובה וסמל משמעותי בתרבות התאילנדית, והוא בעל השפעה ניכרת על האומה התאית. הפיל התאילנדי הוא סמל לאומי רשמי של תאילנד. ניתן למצוא בתאילנד גם פיל הודי, שהוא תת-מין של פיל אסייתי.
קרלוס קלמר
קרלוס קלמר (בספרדית: Carlos Kalmar, נולד ב-26 בפברואר 1958 במונטווידאו) הוא מנצח אורוגוואי.
ואסה (אונייה)
בניית האונייה
היברטסון לא השלים את בנייתה של "ואסה". הוא חלה בסוף שנת 1625, שנה לאחר תחילת העבודה, ומת באביב שנת 1627. הפיקוח על הבנייה נמסר לעוזרו, הנריק 'היין' יאקובסון (Jacobsson), גם הוא מהגר הולנדי.
תוך כדי העבודות הורה אדמירל פלמינג לבדוק את יציבותה של "ואסה". מבחן היציבות הסטנדרטי של אותם ימים כלל הרצה הלוך ושוב של שלושים מלחים מצד אחד של האונייה אל צידה השני, כדי לגרום לה להיטלטל עוד ועוד. כאשר בוצע מבחן זה ב"ואסה", החלה האונייה להיטלטל במידה חזקה כבר לאחר שלוש ריצות, והבדיקה הופסקה. פלמינג, כפי שטוענים, העיר כי "לו המשיכו לרוץ, הייתה האונייה מתהפכת." היין יאקובסון ויוהאן איסברדסון, שני חרשי האוניות האחראים לבניית "ואסה", לא נכחו למרבית ההפתעה במבחן היציבות. מסופר כי תוך כדי הבדיקה העיר רב המלחים מטסון "יעזור אלוהים שלא תתהפך", והאדמירל השיב "כי אל לו לדאוג, משום שחרש האוניות האומן בנה בוודאי כמה אוניות קודם לכן". האונייה הייתה בלתי יציבה בצורה מסוכנת, כפי שנוכחו לראות קפטן הנסון, האדמירל ולפחות חלק מן הצוות.
ניסיונות חילוץ ראשונים
הניסיונות לחלץ את האונייה נזנחו משעה שהיה ברור כי לא ניתן למשותה באמצעים הקיימים אז. ברם, לאחר חילוץ התותחים לא נשכחה "ואסה", והיא נזכרת בכמה חיבורים על תולדותיה של שוודיה ותולדותיו של הצי המלכותי השוודי, אך מקום טביעתה המדויק והפרטים הנוגעים לנסיבות טביעתה שונים מחיבור אחד לשני. ב-1884 פנה קצין ים בשם אנטון לודביג פאנהילם בבקשה לקבל את זכויות ההנצלה של האונייה, לאחר שטען כי איתר את מקומה. פאנהילם היה ממציא, תכנן את אחת מחליפות הצלילה הקלות הראשונות והשתתף כבר בכמה פעולות הנצלה אחרות. אין כל תיעוד לביצוען של פעולות חילוץ גדולות לאחר שפאנהילם הגיש את בקשתו, וההנחה היא כי אלה לא בוצעו כלל. על גבי מפה מסוף שנות השלושים של המאה ה-19 שהתגלתה לאחרונה בארכיון מוזיאון העיר סטוקהולם, מצוין מיקומה המדויק של האונייה בעיגול ובמילה wrak (טרופת), ורשומים בה אף עומקי המים בסביבתה. ב-1999 סיפר אדם, כי אביו – שהיה נגד בצי המלכותי השוודי – השתתף בשנות העשרים של המאה העשרים בתרגילי צלילה אל האונייה "ואסה" הטבועה.
פרדסיה
היסטוריה
בקרבת פרדסיה ישבו מספר קבוצות של ערבים אשר פגעו ביישוב קשות, אך במלחמת העצמאות נטשו כולן, ועדות לאחת מהן הוא בית השייח' הנטוש במושב צור משה השכן. בשנת 1952 הוכרזה פרדסיה כמועצה מקומית, ונפרדה ממועצה אזורית השרון הצפוני אשר אליה השתייכה. בשנות ה-50 של המאה ה-20 הוקמה בקרבת היישוב מעברת שבות עם, אשר שטחה צורף לפרדסיה בשנת 1982.
סוניק יות'
שיא ההצלחה כלהקה עצמאית
בשנת 1987 הלהקה הוציא את Sister ("אחות"), אלבום שהורכב כולו משירים קצרים ומלודיים. למרות שהלהקה שמרה על צלילה אופייני, המלא בפידבק ונגינה בגיטרות בכיוון לא מקובל, סגנון האלבום היה קרוב יותר לפאנק פופ בהשוואה לעבודותיה הקודמות ו-Sister היה להצלחה גדולה בסצנת המוזיקה העצמאית בארצות הברית.
תחילת הקריירה בחברת תקליטים גדולה
ב-1991 קורטני לאב, סולנית להקת "הול" שהושפעה רבות מסוניק יות' באותה התקופה שלחה מכתב לקים גורדון ובו היא ביקשה שגורדון תפיק את אלבום הבכורה של הול,"Pretty On The Inside".גורדון נענתה להצעה והאלבום זכה לביקורות חיוביות והצלחת אנדרגראונד גדולה והפך את גורדון למוכרת גם מחוץ ללהקה.
שנות האלפיים-הפסקת פעילות
לאחר יציאת האלבום ג'ים או'רורק הפך לחבר קבוע מן המניין בלהקה, בהקלטות והופעות.
בשנת 2005 ג'ים או'רורק פרש מהלהקה כדי להתמקד בעבודה עצמאית.
בשנת 2015 תוכננה הופעה של ת'רסטון מור, סולן הלהקה, בישראל אך זו בוטלה לאחר שהוא הביע את תמיכתו בתנועת החרם נגד ישראל (BDS).
מרתה דירנפלד
פעילות ציבורית
במשך שנים עבדה בהתנדבות ב"דלת פתוחה", בייעוץ על אמצעי מניעה וטיפול ותמיכה בבני נוער. הייתה חברה במועצת המנהלים של "אחווה", ארגון נכים בחיפה. עסקה בייעוץ חינם לאוכלוסיית הפליטים בלונדון; מציעה ייעוץ בחינם לאוכלוסייה נזקקת בישראל במסגרת "בוני עולם", ארגון המעניק סיוע וליווי לחשוכי ילדים ולמתקשים ללדת.
אסטודיאנטס מדריד
היסטוריה
במפעלים האירופאים הגיע המועדון לפיינל פור של גביע אירופה לאלופות ב-1992, פעמיים לחצי גמר גביע יול"ב ופעם אחת לגמר גביע קוראץ' (1999). במסגרת היורוצ'לנג', הגיעה הקבוצה עד לחצי הגמר (2007), והפסידה לאקשבאו. והפסד לצדביטה זאגרב ברבע הגמר (2011).